1390	 கொற்றவில் உழவன் வீர கோளரி யதனை நோக்கிச் செற்றமோ டேகிச் செவ்வேள் சேவடி மனத்துட் கொண்டு பற்றிய தனுவை வாங்கிப் பகழிநூ றுய்த்துத் தீயோன் பொற்றட மவுலி தள்ளிப் புணரியும் நாண ஆர்த்தான்.	62 1391	 ஆர்த்திடு மோதை கேளா அண்டர்கள் அனையன் மீது தூர்த்தனர் மலரின் மாரி தோன்முகன் அதனைக் காணா வேர்த்தனன் மான முன்றான் வீரகே சரிமேல் அங்கைத் தார்த்தடந் தண்டம் உய்த்துத் தனதுமான் தேரிற் சென்றான்.	63